als_Latn dik_Latn sag_Latn
Kryetarët e dy partive më të mëdha në koalicionin qeverisës do të takohen këtë javë për të përcaktuar zonat ku do të garojnë me kandidatë të përbashkët.
Sipas “A1 Report”, Rama dhe Meta kanë rënë dakord për një shpërndarje midis kandidatëve. Kështu, kandidatët e përzgjedhur nga Partia Socialiste do të garojnë në 2/3 e 61 bashkive të vendit, ndërsa nga Lëvizja Socialiste për Integrim, në 1/3 e tyre.
Para disa ditësh, Kreu i LSI-së, Meta u dha fund aludimeve duke deklaruar se palët ende nuk kanë vendosur për zonat ku do të kandidojnë dhe se lidhur me këtë, do të takohet me kryeministrin Rama gjatë kësaj jave.
“Nuk besoj se do të ketë zona të ndara midis PS, LSI dhe aleatëve të tjerë, por do të ketë një marrëveshje për të bashkuar përgjegjësitë me qëllim përzgjedhjen e kandidatëve më të mirë. Javën e ardhshme do të kemi mundësi të shkëmbejnë mendime për ndërtimin e këtij procesi”, deklaroi kreu i LSI-së.
Negociata mes palëve pritet të përmbyllet brenda rreth 3 javësh. Risia e këtyre zgjedhjeve do të jetë se 50 për qind e kandidatëve në këshillat bashkiakë do të jenë gra.
/Shekulli Online/
als_Latn als_Latn als_Latn als_Latn als_Latn als_Latn